РЕПУБЛИКА СРБИЈА

НАРОДНА СКУПШТИНА

Одбор за европске интеграције

20 број: 337-688/17

10. април 2017. године

Б е о г р а д

НАРОДНА СКУПШТИНА

Одбор за европске интеграције, на седници одржаној 10. априла 2017. године, размотрио је Извештај о преговорима о приступању Републике Србије Европској унији током председавања Словачке Републике (јул-децембар 2016. године), који је поднела Влада (број 337-688/17 од 20. марта 2017. године).

Седници је присуствовала Тања Мишчевић, шеф Преговарачког тима за вођење преговора о приступању Републике Србије Европској унији.

На основу члана 64. и члана 228. став 5. Пословника Народне скупштине, Одбор за европске интеграције подноси

И З В Е Ш Т А Ј

Одбор је размотрио Извештај о преговорима о приступању Републике Србије Европској унији током председавања Словачке Републике (јул-децембар 2016. године) и одлучио већином гласова да, у складу са тачком 23. Резолуције о улози Народне скупштине и начелима у преговорима о приступању Републике Србије Европској унији, предложи Народној скупштини да размотри и прихвати овај извештај.

За известиоца Одбора на седници Народне скупштине одређена је председница Одбора.

ПРЕДСЕДНИЦА ОДБОРА

Мариника Тепић